ddrg/super_eurlex huggingface dataset:
HU Az Európai Unió Hivatalos Lapja C 168/40

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelvről (1)

(A folyékony vagy gáz halmazállapotú szénhidrogének kutatására vonatkozó kizárólagos engedély (ún. Permis de Moret-sur-Loing) iránti kérelemről szóló hirdetmény)

(2005/C 168/08)

(EGT vonatkozású szöveg)

2005. január 17-i kérelmében a Géopétrol SA. társaság (társasági székhelye: 9, rue Nicolas Copernic, BP 20, 93151, Seine Saint-Denis, Le Blanc Mesnil, Cedex, Franciaország) folyékony vagy gáz halmazállapotú szénhidrogének kutatására vonatkozó, körülbelül kétszáz négyzetkilométeres, Seine et Marne megye területén található területre érvényes kizárólagos engedély - az úgynevezett „Moret-sur-Loing-engedély” - megadását kérvényezte négy éves időtartamra.

A szóban forgó engedély érvényességi övezete kerületét az alábbiakban földrajzi koordinátái által meghatározott sokszög csúcsait összekötő délkörök és szélességi körök íve adja meg, a kezdő délkör a párizsi meridián.

Csúcsok Földrajzi hosszúság Földrajzi szélesség 1 0,30 gr E 53,80 gr N 2 0,60 gr E 53,80 gr N 3 0,60 gr E 53,70 gr N 4 0,30 gr E 53,70 gr N

Az érdekelt vállalatok pályázatot nyújthatnak be az ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett „Felhívás szénhidrogénekre vonatkozó bányászati engedélyek elnyerésére Franciaországban” közleményben összefoglalt eljárás szerint, amelyet a bányászati engedélyekre vonatkozó 1995. április 19-i 95-427 sz. határozat (a Francia Köztársaság Hivatalos Közlönye, 1995. április 22.) is rögzít.

Minden további információ a Gazdasági, Pénzügyi és Ipari Minisztériumnál szerezhető be (Energia- és nyersanyag Főigazgatóság, eneriga- és bányászati források igazgatósága, bányajogi hivatal) -, címe: Télédoc 133, F-75703 Paris Cedex 13 boulevard Vincent-Auriol 61. Telefon: (33) 01 44 97 23 02, fax: (33) 01 44 97 05 70.

(1) HL L 164., 1994.6.30., 3. o.
HU Az Európai Unió Hivatalos Lapja C 321/2

A meghallgatási tisztviselő zárójelentése a COMP/M.2139 – Bombardier/Adtranz ügyben

(Egyes versenyjogi eljárásokban a meghallgatási tisztviselők megbízásáról szóló, 2001. május 23-i bizottsági határozat (2001/462/EK, ESZAK) 15. és 16. cikke értelmében – HL L 162., 2001.6.19., 21. o.)

(2005/C 321/02)

(EGT vonatkozású szöveg)

Az Európai Bizottság 2001. április 3-án a közös piaccal és az EGT megállapodás megfelelő érvényesülésével összeegyeztethetőnek nyilvánított egy összefonódást, amely során a Bombardier a 4046/89 tanácsi rendelet 3. cikke (1) bekezdése b) pontja értelmében megszerezte a teljes ellenőrzést a DaimlerChrysler Rail Systems (ADtranz) vállalat felett. Az összeegyeztethetőségi nyilatkozatnak teljes mértékben meg kellett felelnie számos feltételnek és kötelezettségnek.

A feltételek egyike a VA Tech AG leányvállalatára, az osztrák Elin EBG Traction (a továbbiakban: „ETR”) vállalatra vonatkozott, amely többek között regionális vonatok illetve villamosok/könnyű vasúti járművek hajtómű-technológiai beszállítója. Mivel annak érdekében, hogy a javasolt egyesülés összeegyeztethető legyen a közös piaccal, fel kellett oldani az ETR és a Bombardier közötti strukturális kötöttséget, szükségessé vált, hogy a gazdasági túlélés érdekében megrendeléseket biztosítsanak az ETR számára. Következésképpen a Bombardier-nak az ETR-rel alá kellett írnia egy közös kutatásra vonatkozó megállapodást, annak érdekében, hogy e két vállalat a „CityRunner Type Linz” modell esetében 2006-ig együttműködjön, amelyhez az ETR a villamos vontatási berendezések beszállítója.

E kötelezettség indokolása hamarosan tárgytalanná válhat, mivel a Siemens a VA Tech feletti teljes ellenőrzés megszerzését tervezi, és azáltal az ETR feletti ellenőrzés is a kezébe kerül. Ennélfogva változás következhet be az ETR pénzügyi struktúrájában, és – ebben az esetben – az ETR-nek a továbbiakban nem lenne szüksége a gazdasági túléléshez a Bombardier garantált megrendeléseire. Következésképpen a továbbiakban – amennyiben a Siemens megszerezné az ETR feletti teljes ellenőrzést – nem szükséges, hogy a Bombardier az ETR-nél szerezze be a villamos vontatási berendezéseket a CityRunner Type Linz modelljéhez.

Azzal a feltétellel, hogy a COMP/M.3653 – Siemens/VA Tech ügyben az engedélyező határozat hatályba lép, és a Siemens az e határozatban jóvá hagyottaknak megfelelően ténylegesen megszerzi a VA Tech feletti teljes tervezett ellenőrzést, e határozattervezet javaslatot tesz a 4046/2004/EK tanácsi rendelet 8. cikke (5) bekezdése által a Bombardier-ra kiszabott fent említett kötelezettség visszavonására.

Tekintettel arra, hogy a javasolt határozattervezet csupán felmenti a Bombardier-t kötelezettsége alól, és a Siemens 2005. június 16-i levelében határozottan lemond az e kötelezettségből adódó összes jogról, az ügy kapcsán nincs szükség különleges észrevételek megtételére a meghallgatáshoz való jog vonatkozásában.
16.

Először is összeállításra került néhány számadat annak bizonyítására, hogy a gyakorlatban a bűnüldözés akár egy éves forgalmi adatokat is kér. A Bizottság és a Tanács elnöksége fontosnak tartja azt az Egyesült Királyság rendőrsége által készített tanulmányt (8), amely szerint jóllehet a rendőrség által igényelt forgalmi adatok 85 %-a hat hónapnál nem régebbi, a 6 hónap és egy év közötti adatokat felhasználták a súlyosabb bűncselekményekre irányuló összetett nyomozások során. Példaként néhány eset is bemutatásra került. A javaslatban szereplő adatmegőrzési időtartam – a telefonos adatokra vonatkozóan 1 év – a bűnüldözés e gyakorlatát tükrözi.
HU Az Európai Unió Hivatalos Lapja C 56/8

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv szerint (1)

(A folyékony vagy gáz halmazállapotú szénhidrogének kutatására vonatkozó kizárólagos engedély (ún. „Permis de Joigny”) iránti kérelemről szóló hirdetmény)

(2006/C 56/06)

(EGT vonatkozású szöveg)

A 2005. október 26-i kérelmében a Madison Energy France SCS (székhelye: 13/15, boulevard de la Madeleine, F-75001 Párizs) társaság folyékony vagy gáz-halmazállapotú szénhidrogének kutatására vonatkozó kizárólagos engedély, ún. „Permis de Joigny” megadását kérvényezte egy körülbelül 134 négyzetkilométeres, teljes egészében Yonne megye területén található területre vonatkozóan.

A szóban forgó engedély érvényességi övezetének kerületét az alábbiakban földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

Csúcsok Földrajzi hosszúság Földrajzi szélesség A 1,20 gr E 53,50 gr N B 1,30 gr E 53,50 gr N C 1,30 gr E 53,30 gr N D 1,20 gr E 53,30 gr N

A kérelmek benyújtása

A kezdeti kérelmek és a versengő kérelmek kérvényezőinek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet 3., 4. és 5. cikkében meghatározott engedélyezési feltételek teljesülnek.

Az érdekelt társaságok versenypályázatot nyújthatnak be az ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, „Felhívás szénhidrogénekre vonatkozó bányászati engedélyek elnyerésére Franciaországban” című felhívásban összefoglalt szabályok szerint, amelyeket a bányászati engedélyekre vonatkozó, 1995. április 19-i 95-427. sz. módosított rendeletnek megfelelően (1995. április 22.) állapított meg.

A versenypályázatokat az alább megadott címen lehet benyújtani a bányászatért felelős minisztériumhoz. A kezdeti és a versenyben lévő pályázatokra vonatkozó határozatokat a kezdeti pályázatnak a francia hatóságok általi kézhezvételétől számított két éven belül, azaz legkésőbb 2007. október 28-ig meghozzák.

A tevékenység folytatására és leállítására vonatkozó feltételek és követelmények

Kérjük a pályázókat, hogy tanulmányozzák a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696. sz. módosított rendeletet (1995. május 11.).

További információk a következő címen szerezhetők be: Ministère de l'économie, des finances et de l'industrie (Direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13 (Tel.: (33) 144 97 23 02, Fax: (33) 144 97 05 70).

A fent említett törvényi és rendeleti rendelkezésekhez a http://www.legifrance.gouv.fr (Légifrance) honlapon lehet hozzáférni.

(1) HL L 164., 1994.6.30., 3. o.
14.

Az európai adatvédelmi biztos rámutat arra, hogy a hozzáférhetőség elve alapján történő információcseréről szóló tanácsi kerethatározatot kizárólag azzal a feltétellel kellene elfogadni, hogy sor kerül a személyes adatok védelméről szóló kerethatározat elfogadására is. Az adatvédelemről szóló tanácsi kerethatározatra vonatkozó jelen javaslatnak azonban meg vannak a maga előnyei, és arra a hozzáférésre vonatkozó jogi eszköz hiányában is szükség van. Ezt ezen vélemény I. szakasza is hangsúlyozza.
56.

Az európai adatvédelmi biztos felkéri továbbá a jogalkotót, hogy fordítson külön figyelmet az alábbi lényeges pontokra: — Célhozkötöttség. Alapvető fontosságú a személyes adatok feldolgozási céljainak teljes és pontos meghatározása. A javaslatban pontosan és egyértelműen meg kell határozni a jogosult adatainak feldolgozási céljait is. — A feldolgozott személyes adatok szükségessége és arányossága. Az ezen rendeletnek megfelelően feldolgozható személyes adatok természetét, valamint azokat a hatóságokat, amelyek adatbázisai hozzáférhetők, egyaránt pontosabban meg kell határozni. A korlátozásnak nem csak a hatóságokra, hanem a feldolgozható adatok fajtáira is vonatkoznia kell. A javaslatnak biztosítania kell, hogy a nemzeti központi hatóságok és a nemzeti bíróságok számára a személyes adatok kizárólag olyan mértékű feldolgozását engedélyezzék, amely a konkrét esetben a tartási kötelezettségek végrehajtásának megkönnyítéséhez szükséges. Továbbá a tartási kötelezettségek minden egyes fajtája az érdekek különböző egyeztetését kívánhatja meg, és ily módon meghatározhatja, hogy egy konkrét esetben milyen mértékben arányos a személyes adatok feldolgozása. — Különleges adatok. A különleges adatoknak a tartási kötelezettségek végrehajtása céljából történő feldolgozását elvben ki kell zárni, kivéve, ha végrehajtására a 95/46/EK irányelv 8. cikkének megfelelően kerül sor. A biometrikus adatoknak a tartási kötelezettségek végrehajtása érdekében történő feldolgozása nem lenne arányos, és ezért nem szabad engedélyezni azt. — Tárolási időtartamok. Az európai adatvédelmi biztos inkább egy rugalmas, de arányos tárolási időtartamot részesít előnyben, semmint egy meghatározott időtartamra való merev, előzetes korlátozást, amely bizonyos esetekben túl rövidnek bizonyulhat a feldolgozás előirányzott céljaihoz. — A jogosult és a kötelezett tájékoztatása. Az adatalanyt egy kellő időben történő, átfogó és részletes tájékoztató keretében megfelelően tájékoztatni kell a személyes adataira vonatkozó valamennyi különböző továbbításról és feldolgozási műveletről. A jogosult megfelelő tájékoztatása is alapvető fontosságú, amennyiben a személyét érintő személyes adatok cseréjére kerül sor.
3.

A tanácsadó bizottság egyetért a Bizottsággal abban, hogy a jelen művelet értékelése szempontjából az érintett földrajzi piacok az alábbi piacok esetében nemzeti piacok: A gázágazatban: a) gázszállítás; b) gáztárolás; c) gázszolgáltatás a forgalmazóknak; d) gázszolgáltatás a regionális forgalmazó vállalatoknak; e) gázszolgáltatás a nagy erőműveknek; f) gázszolgáltatás az ipari nagyfogyasztóknak (akik esetében az óránkénti fogyasztás túllépi az 500 m3/órát); g) gázszolgáltatás a kereskedelmi és ipari kisfogyasztóknak (akik esetében az óránkénti fogyasztás nem haladja meg az 500 m3/órát); h) gázszolgáltatás a lakossági fogyasztóknak (2007 júliusát követően, amikor a lakossági fogyasztók számára is szabaddá válik a szolgáltatóválasztás). A villamosenergia-ágazatban: i) villamosenergia-szállítás; j) tartalékenergia biztosítása; k) a forgalmazók nagykereskedelmi villamosenergia-ellátása; l) nagykereskedelmi villamosenergia-szolgáltatás a közüzemi nagykereskedőnek; m) nagykereskedelmi villamosenergia-szolgáltatás a regionális forgalmazó vállalatoknak; n) kiskereskedelmi feltételek mellett történő villamosenergia-szolgáltatás a kereskedelmi és ipari közepes és nagyfogyasztóknak; o) kiskereskedelmi feltételek mellett történő villamosenergia-szolgáltatás a kereskedelmi és ipari kisfogyasztóknak; p) kiskereskedelmi feltételek mellett történő villamosenergia-szolgáltatás a lakossági fogyasztóknak (2007 júliusát követően, amikor a lakossági fogyasztók számára is szabaddá válik a szolgáltatóválasztás).
51.

Az európai adatvédelmi biztos ezért észrevételeit a személyes adatok Europol és más szervek közötti cseréjével kapcsolatos szerepére összpontosítja az Európai Unió szintjén. Az e cserére vonatkozó rendelkezések a javaslat fontos új elemét alkotják. A 22. cikk (1) bekezdése említi a Frontex-et, az Európai Központi Bankot, a KKEM-et (22), valamint az OLAF-ot. Ezen szervezetek mindegyike az európai adatvédelmi biztos felügyeleti hatásköre alá tartozik. A 22. cikk (2) bekezdése kijelenti, hogy az Europol munkavégzési megállapodásokat köthet azon szervekkel, amelyek a személyes adatok cseréjét is magukban foglalhatják. Ami az OLAF-ot illeti, e csere a munkavégzési megállapodások hiányában is megtörténhet (22. cikk (3) bekezdése). Emellett a javaslat 48. cikke is – amelyet a 45. és a 46. pont taglal – jelentőséggel bír e tekintetben.
62.

Az Igazgatótanács, az Igazgatási Bizottság, a Számvizsgáló Bizottság tagjaira és az EBB alkalmazottaira vonatkozó magatartási szabályzatok a bank honlapján hozzáférhetők: — a Számvizsgáló Bizottság tagjainak magatartási szabályzata („Code of Conduct for the Members of the Audit Committee of the EIB”), — az Igazgatási Bizottság tagjainak magatartási szabályzata („Code of Conduct for the Members of the Management Committee of the EIB”), — az Igazgatótanács tagjainak magatartási szabályzata („Code of Conduct for the Members of the Board of Directors of the EIB”), — az EBB alkalmazottainak magatartási szabályzata („Staff Code of Conduct”).
25.

A 45/2001/EK rendelet 4. cikke (1) bekezdésének c) pontja előírja, hogy az adatok „gyűjtésük és/vagy további feldolgozásuk célja szempontjából megfelelőek, relevánsak és nem túlzott mértékűek”. A vizsgált eljárás keretében kezelt adatok (legalábbis a biometrikus adatok) igen széleskörűek lehetnek, aminek következtében nehéz előre és a konkrét eset ismerete nélkül meghatározni, hogy „megfelelőek, relevánsak és nem túlzott mértékűek-e”. Következésképpen lényeges, hogy a különböző eljárások keretében az adatokat kezelő személyek megfelelő tájékoztatást kapjanak a 4. cikk (1) bekezdésének c) pontjában megállapított elv tiszteletben tartására vonatkozó kötelezettségükről, és az adatokat ennek figyelembevételével kezeljék. A 45/2001/EK rendelet 27. cikkében előírt eljárás keretében az európai adatvédelmi biztos magatartási szabályok összeállítására tesz majd javaslatot annak érdekében, hogy az említett személyek megfelelő tájékoztatást kapjanak a kötelezettségeikről. Az európai adatvédelmi biztos a különleges adatok feldolgozásával kapcsolatos szakirányú képzést is ajánl.
—

A hatáskörök megoszlása, mivel – ahogyan azt majd kifejtem – legalább három tagállam is érintett lehet. Egyértelműnek kell lennie, hogy melyik tagállam felelős többek között az adatok bűnügyi nyilvántartásba való bejegyzéséért, frissítéséért és kezeléséért, valamint további felhasználásáért. Ez annál is inkább fontosabb, hogy – ahogyan a II. szakaszban azt hangsúlyozom – a tagállamok e területen nem rendelkeznek harmonizált jogi kerettel. Fentiek keretében tisztázni kell azt is, miként biztosított a személyes adatok felhasználásának megfelelő ellenőrzése.
1.

A Tanácsadó Bizottság egyetért a Bizottsággal abban, hogy a művelet értékelése szempontjából az érintett termékpiacok a következők: A villamosenergia-termelésben: a) a vízerőművek berendezései; b) kulcsra kész, kombinált ciklusú gáztüzelésű hajtóművek biztosítása; c) gázturbinák szolgáltatása, e piac(ok) pontos meghatározása nyitva maradhat; d) generátorok beszerzése, e piac(ok) pontos meghatározása nyitva maradhat. Az átvitelben és az elosztásban: e) magasfeszültségű termékek (>52 kV); f) áramátalakítók; g) energiaautomatizálás és -információ; h) kulcsrakész projektek; i) T&F szolgáltatások; további meghatározásra van lehetőség az egyes alkatrészek szerint; az érintett piac pontos hatálya nyitva marad. A vasút esetében: j) villamosok, metrók, regionális vonatok és mozdonyok elektromos vontatása; k) vonatok, metrók, elektromos és dízel meghajtású regionális vonatok és mozdonyok; l) hosszláncrendszerű felsővezeték tartóhuzala, e piac(ok) pontos meghatározása nyitva maradhat; m) vasúti energiaellátás: alállomások, alállomások alkatrészei és a vasúti erőművek kiszolgálása; n) vasúti átjárók. A frekvencia-transzponálásban: o) e piac(ok) pontos meghatározása nyitva maradhat. A fémgyártásban: p) mechanikai fémműépítés (vasra/acélra korlátozva vagy a nemvasfémet is beleértve) vagy mechanikai fémműépítés folyamatlépésenként és fémenként, vagyis e piac(ok) pontos meghatározása nyitva maradhat; q) elektromos fémműépítés (teljes egészében), vagy elektromos fémműépítés folyamatterületenként, folyamatlépésenként és fémenként, vagy a fémművek 1. és 2. szintű automatizálása (teljes egészében vagy részenként, a teljes fémgyártásra vagy folyamatlépésenként és fémenként), vagy 3. szintű automatizálás, vagyis e piac(ok) pontos meghatározása nyitva maradhat; r) a fémművek karbantartása; s) elektromos gyárépítés nem fémet gyártó gyárüzemek esetében, vagyis e piac(ok) pontos meghatározása nyitva maradhat. Kisfeszültségű kapcsolóberendezés: t) teljesen felszerelt kisfeszültségű kapcsolóberendezések, vagy különállóan a három alkatrésznek: ACD, MCB, MCCB; u) alkatrészek: gyűjtősínek, e piac(ok) pontos meghatározása nyitva maradhat; v) alkatrészek: PLC [e piac(ok) pontos meghatározása nyitva maradhat] és terhelésadagolók. Az építési technológiában és a berendezések kezelésében: w) az épületellenőrzési technológia, a biztonságtechnológia (külön a tűzjelző és a belépés-/behatolás-ellenőrzés) és az elektronikus berendezések technológiájának alkatrészei; x) rendszerek: teljes biztonsági és ellenőrzőrendszerek; y) elektromos és mechanikus vállalkozások, esetleg az általános műszaki vállalkozók piaca is; z) a berendezések kezelése, e piac(ok) pontos meghatározása nyitva maradhat. Az infrastruktúrában és a kötélpályák esetében aa) közlekedési infrastruktúra: utcai világítás, közlekedési lámpák, parkolóhely-ellenőrzés, e piac(ok) pontos meghatározása nyitva maradhat; bb) forgalomellenőrzés, e piac(ok) pontos meghatározása nyitva maradhat; cc) víztisztító berendezések; dd) a kötélpályák elektromos berendezései, e piac(ok) pontos meghatározása nyitva maradhat.
4.

A tanácsadó bizottság többsége egyetért a Bizottsággal abban, hogy a bejelentett összefonódás nem vet fel versenyaggályokat a harmadik felek számára történő értékesítés útján vagy (annak ellenére, hogy a Huber már nem potenciális ajánlattevő) az alábbi országokban helyszíni szállítással szerzett, töltelékhez használt kalcium-karbonátok vásárlói tekintetében: a) Ausztria; b) Franciaország; c) Finnország; vagy d) Svédország. A tanácsadó bizottság kisebbsége nem ért egyet a 4. pont c) alpontjával, egy másik kisebbség pedig tartózkodik a 4. pont a), b), c) és d) alpontja tekintetében.
12.

A tanácsadó bizottság többsége egyetért a Bizottsággal abban, hogy a felek tárolókapacitás értékesítésére és gázfelszabadítási programra irányuló vállalásai megfelelőek, és együtt elégségesek a következő piacokon meghatározott versennyel kapcsolatos aggályok eloszlatásához: a) a gáztárolás vagy rugalmasság piaca, attól függetlenül, hogy az kizárólag Dániára, vagy Svédországra is kiterjed-e; b) a földgáz nagykereskedelmi piacai Dánia és potenciálisan Svédország vonatkozásában is; c) a nagy ipari fogyasztók és/vagy decentralizált kapcsolt hőerőművek részére történő gázszolgáltatás dán piaca vagy piacai; d) a kisebb üzleti fogyasztók és/vagy háztartások részére történő földgázszolgáltatás dán piaca vagy piacai. A kisebbség nem ért egyet a b) ponttal.
15.

Az Európai Adatvédelmi Biztos azt is javasolja, hogy a VSZ-javaslat 134a. cikkében egyértelművé kell tenni azon jogalanyok kategóriáját, akiket az adatbázis érint. A 134a. cikk olyan harmadik felekre is vonatkozik, akiket a LEF jogi személyeknek titulál, holott lehetnek természetes személyek vagy jogi személyek is. A javaslat ezen kívül még egy harmadik kategóriára is utal abban az értelemben, hogy az információk még olyan természetes személyeket is érinthetnek, akik jogi személyek tekintetében képviseleti, döntéshozói vagy ellenőrzési jogosítvánnyal rendelkeznek. Az utóbbi esetben tehát természetes személyek is bekerülnek a rendszerbe, ha képviseleti jogosítványuk is van. A jelenlegi gyakorlatban ők új önálló bejegyzésben szerepelnek az adatbázisban. A jogi személyek és a jogi személyek tekintetében képviseleti, döntéshozói vagy ellenőrzési jogosítvánnyal felruházott természetes személyek közötti kapcsolatok és különbözőségek vonatkozásában az egyértelművé tétel feltétlenül kedvezőnek bizonyulhat.
47.

Az európai adatvédelmi biztos üdvözli, hogy ez a módosítás az eljárást jobban összhangba hozza az adatvédelemre vonatkozó jelenlegi jogi kerettel. Ugyanakkor a következő okokból kifolyólag az európai adatvédelmi biztos úgy ítéli meg, hogy a tagállamok és a Bizottság hatásköre nem függhet attól, hogy melyikük vezette be az információt a VIR-be. Az európai adatvédelmi biztos először is megjegyzi, hogy az egyéneknek nagy valószínűséggel nem lesz tudomása arról, hogy az információt a Bizottság vagy a tagállam vezette-e be a VIR-be. Ennek megfelelően nem fogják tudni, hogy melyikük hatásköre, hogy a hozzáférési kérelmüket elbírálja. A hozzáférési kérelem benyújtására vonatkozó eljárást nehézkessé teszi, ha az egyéneknek először meg kell győződniük arról, hogy ki vezette be az adataikat. Az európai adatvédelmi biztos másodsorban úgy ítéli meg, hogy ez a rendelkezés ellentmond a 36. cikk (1) bekezdésében foglalt kritériumnak, miszerint a hozzáférési jogról a tagállamok jogszabályai, vagy pedig a Bizottságra vonatkozó adatvédelmi szabályok rendelkeznek attól függően, hogy azokat a tagállamokban vagy az uniós intézményeken belül óhajtják érvényesíteni. Így, ha csupán a 36. cikkel való összhang érdekében is, a hozzáférési kérelmekkel kapcsolatos hatáskörnek attól kell függenie, hogy a hozzáférési kérelmeket a nemzeti felügyeleti hatóságoknak, vagy az európai adatvédelmi biztosnak nyújtották-e be.
40.

Ebben a tekintetben az európai adatvédelmi biztos üdvözli a javaslat 4. cikkét, amely kimondja, hogy az érintett szervek közötti adattovábbítás „elektronikus úton történik egy közös, biztonságossá tett kereten belül, amely képes a titkosság és az adatcsere védelmének biztosítására”. Az európai adatvédelmi biztos hangsúlyozza azonban, hogy ezen „közös, biztonságossá tett keret ”– amelyet a szociális biztonsági rendszerek koordinációjával foglalkozó igazgatási bizottságnak (15) kell meghatároznia – tekintetében kellően figyelembe kell venni az IDABC-program (16) (Interoperable Delivery of European e-Government Services to public Administrations, Businesses and Citizens – Interoperábilis páneurópai elektronikus kormányzati szolgáltatások közigazgatási rendszerek, gazdasági szervezetek és állampolgárok részére) keretében a közösségi adatvédelmi rendelkezésekkel kapcsolatban, és különösen az adatfeldolgozás biztonságával kapcsolatban kiadott ajánlásokat. Ebben a tekintetben az európai adatvédelmi biztos ajánlja továbbá, hogy az igazgatási bizottság adott tevékenységeibe megfelelő módon vonjanak be adatvédelmi és biztonsági szakértőket.